तपाईहरुले जितेको हुनाले जे पनि गर्छौं भन्नुहुन्छ भने जे-जे मन लाग्छ त्यही गर्नोस्, हामी उठ्यौं भन्दै प्रचण्ड बैठकबाट उठेपछि विनानिश्कर्ष वार्ता भाँडिएको स्रोतले अनलाइनखबरलाई बतायो । बैठकमा प्रचण्डले १० गते आफूहरुले निर्वाचन आयोगमा समानुपातिक सभासद्को नाम नपठाउने बताउनुभएको थियो । ‘१० गते हामी सूची बुझाउँदैनौं, महिना दिनपछि बुझाए बुझाउँला, नबुझाए नबुझाउँला, तपाईहरुलाई जे मन लाग्छ, त्यही गर्नोस् ।’ प्रचण्डको भनाइ उधृत गर्दै स्रोतले भन्यो ।
